ประกาศกรมการค้าต่างประเทศประกาศกรมการค้าต่างประเทศเรื่องเปิดการทบทวนการเรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟสำหรับสินค้าเหล็กลวดคาร์บอนต่ำเหล็กลวดคาร์บอนต่ำที่เจือธาตุอื่น เหล็กลวดคาร์บอนสำหรับงานย้ำหัวและงานทุบขึ้นรูปเย็นและเหล็กลวดคาร์บอนสำหรับงานย้ำหัวและงานทุบขึ้นรูปเย็นที่เจือธาตุอื่นที่มีแหล่งกำเนิดจากสาธารณรัฐประชาชนจีนภายใต้พิกัดอัตราศุลกากรประเภทที่ ๗๒๒๗.๙๐๐๐.๐๙๐พ.ศ. ๒๕๕๙[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กลวดคาร์บอนต่ำ เหล็กลวดคาร์บอนต่ำที่เจือธาตุอื่นเหล็กลวดคาร์บอนสำหรับงานย้ำหัว และงานทุบขึ้นรูปเย็นและเหล็กลวดคาร์บอนสำหรับงานย้ำหัวและงานทุบขึ้นรูปเย็นที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๙ ลงวันที่ ๗ มีนาคม พ.ศ. ๒๕๕๙กำหนดให้เรียกเก็บอากรตอบโต้การทุ่มตลาดจากการนำเข้าสินค้าดังกล่าว ในอัตราร้อยละ๑๒.๘๑ ถึงร้อยละ ๓๑.๑๕ ของราคา ซี ไอ เอฟ เป็นระยะเวลา ๕ ปีโดยให้เรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟสำหรับสินค้าดังกล่าวภายใต้พิกัดอัตราศุลกากร ประเภทที่ ๗๒๒๗.๙๐๐๐.๐๙๐ ตามประกาศดังกล่าวข้อ๔ (๑) ดังนี้ (ก) มีคาร์บอนไม่เกินร้อยละ ๐.๑๐ โดยน้ำหนักและมีโบรอนไม่น้อยกว่าร้อยละ ๐.๐๐๔๐ โดยน้ำหนัก หรือ (ข) มีคาร์บอนมากกว่าร้อยละ๐.๑๘ และมีโบรอนตั้งแต่ร้อยละ ๐.๐๐๐๘ ขึ้นไป แต่ไม่เกินร้อยละ ๐.๐๐๔๐ และมีแมงกานีสตั้งแต่ร้อยละ๐.๗๐ ถึงร้อยละ ๑.๐๐ โดยน้ำหนัก หรือ (ค) มีส่วนประกอบทางเคมีตามมาตรฐาน JIS G ๓๕๐๘ - ๑: ๒๐๑๐: Boron Steelsfor Cold Heading- Part ๑: Wire Rods หรือ (ง) มีส่วนประกอบทางเคมีตามมาตรฐาน JIS G ๓๕๐๙ - ๑: ๒๐๑๐: Low - alloyed Steel for Cold Heading Part ๑: Wire Rods นั้นคณะกรรมการพิจารณาการทุ่มตลาดและการอุดหนุนได้พิจารณาทบทวนการเรียกเก็บอากรตอบโต้การทุ่มตลาดตามมาตรา ๕๖ แห่งพระราชบัญญัติการตอบโต้การทุ่มตลาดและการอุดหนุน ซึ่งสินค้าจากต่างประเทศพ.ศ. ๒๕๔๒ ในการประชุมครั้งที่ ๖/๒๕๕๙ เมื่อวันที่ ๖ กันยายน พ.ศ. ๒๕๕๙ มีคำวินิจฉัยเห็นสมควรให้มีการทบทวนการเรียกเก็บอากรตอบโต้การทุ่มตลาดในอัตราร้อยละ๐ ของราคา ซี ไอ เอฟ สำหรับสินค้าเหล็กลวดคาร์บอนต่ำเหล็กลวดคาร์บอนตํ่าที่เจือธาตุอื่น เหล็กลวดคาร์บอนสำหรับงานย้ำหัวและงานทุบขึ้นรูปเย็น และเหล็กลวดคาร์บอนสำหรับงานย้ำหัวและงานทุบขึ้นรูปเย็นที่เจือธาตุอื่นที่มีแหล่งกำเนิดจากสาธารณรัฐประชาชนจีน ภายใต้พิกัดอัตราศุลกากรประเภทที่ ๗๒๒๗.๙๐๐๐.๐๙๐จึงมีมติให้กรมการค้าต่างประเทศเปิดการทบทวนการเรียกเก็บอากรตอบโต้การทุ่มตลาดในอัตราร้อยละ๐ ของราคา ซี ไอ เอฟ ดังกล่าว ตามกระบวนการพิจารณาที่กฎหมายกำหนดอาศัยอำนาจตามความในมาตรา๗ มาตรา ๕๖ และมาตรา ๖๐แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ อธิบดีกรมการค้าต่างประเทศออกประกาศไว้ ดังต่อไปนี้ข้อ๑ กรมการค้าต่างประเทศจะเริ่มดำเนินกระบวนการพิจารณาเปิดการทบทวนการเรียกเก็บอากรตอบโต้การทุ่มตลาดในอัตราร้อยละ๐ ของราคา ซี ไอ เอฟสำหรับสินค้าเหล็กลวดคาร์บอนต่ำเหล็กลวดคาร์บอนต่ำที่เจือธาตุอื่นเหล็กลวดคาร์บอนสำหรับงานย้ำหัวและงานทุบขึ้นรูปเย็นและเหล็กลวดคาร์บอนสำหรับงานย้ำหัวและงานทุบขึ้นรูปเย็นที่เจือธาตุอื่นที่มีแหล่งกำเนิดจากสาธารณรัฐประชาชนจีน ภายใต้พิกัดอัตราศุลกากรประเภทที่๗๒๒๗.๙๐๐๐.๐๙๐ ตั้งแต่วันที่ประกาศนี้ประกาศในราชกิจจานุเบกษาเป็นต้นไปข้อ๒ กรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการทบทวนทั้งนี้ ผู้มีส่วนได้เสียที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมกระบวนการทบทวนสามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามได้ภายใน๑๕ วัน นับแต่วันที่ประกาศนี้ประกาศในราชกิจจานุเบกษาข้อ๓ ให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการพิจารณาการทบทวนการเรียกเก็บอากรตอบโต้การทุ่มตลาดในอัตราร้อยละ๐ ของราคา ซี ไอ เอฟ สำหรับสินค้าดังกล่าว เป็นหนังสือต่อกรมการค้าต่างประเทศภายใน๓๐ วัน นับแต่วันที่ประกาศนี้ประกาศในราชกิจจานุเบกษาข้อ๔ ผู้ใดประสงค์ขอทราบข้อมูลข่าวสารเกี่ยวกับการเปิดทบทวนดังกล่าวให้ยื่นคำขอต่อกองปกป้องและตอบโต้ทางการค้า กรมการค้าต่างประเทศ เลขที่ ๕๖๓ถนนนนทบุรี ตำบลบางกระสอ อำเภอเมือง จังหวัดนนทบุรี รหัสไปรษณีย์ ๑๑๐๐๐หมายเลขโทรศัพท์ ๐ ๒๕๔๗ ๔๗๔๒ หมายเลขโทรสาร ๐ ๒๕๔๗ ๔๗๔๑ ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ ลงวันที่ ๒๖ มีนาคม พ.ศ.๒๕๔๔ประกาศ ณ วันที่ ๑๓กันยายน พ.ศ. ๒๕๕๙ดวงพร รอดพยาธิ์อธิบดีกรมการค้าต่างประเทศปริยานุช/จัดทำ๑๕ กันยายน๒๕๕๙กัญฑรัตน์/ตรวจ๑๕ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๖ ง/หน้า ๑๑/๑๔ กันยายน ๒๕๕๙